Qraçanitsa monastırı

**Qraçanitsa monastırı** (; ) ― Kosovada yerləşən Serb pravoslav monastırı. Serbiya kralı Stefan Milutin tərəfindən 1321-ci ildə 6-cı əsrə aid köhnə bazilikanın dağıntıları üzərində inşa edilmişdir. Monastır 1990-cı ildə "müstəsna əhəmiyyətə malik mədəniyyət abidəsi" elan edilmiş, 13 iyul 2006-cı ildə isə "Kosovadakı Orta əsr abidələri" adı altında UNESCO-nun Ümumdünya irsi siyahısına daxil edilmişdir. Bütün ərazi tamailə Təhlükədə olan Ümumdünya irsi siyahısına daxil edilmişdir.

Qraçanitsa monastırı kral Milutinin son ianələrindən biridir. 

## Coğrafiya
Monastır Priştinadan  məsafədə, Kosovo sahəsindəki Sitnitsa çayının sağ qolu olan Qraçanka çayının sol sahilində yerləşir. Monastırın adı slavyan dilində istehkam şəhərlərin toponimi olan *Gradats-*dan götürülmüşdür*.*

## Tarix

Qraçanitsa 6-cı əsrə aid erkən xristian bazilikasının dağıntıları üzərində inşa edilmiş 13-cü əsr kilsəsinin dağıntıları üzərində tikilmişdir. 

Keçmiş monastır kompleksindən yalnız kilsə xilas oldu. Bir neçə onillikdən sonra qərb fasadındakı freskaları qorumaq üçün tikiliyə narteks və qüllə əlavə edildi. Narteks 1379-1383-cü illər arasında qüllənin Osmanlılar tərəfindən yandırıldığı və bu alov zəngin əlyazma kolleksiyasını və digər qiymətli əşyaları yandırdığı zaman  bir neçə dəfə ciddi şəkildə zərər görümüş və 1383-cü ildə yenidən inşa edilmişdir. Qranitsa Kosovo Döyüşü (1389) zamanı yenidən zərər görmüşdür.

Osmanlı hakimiyyəti dövründə Qranitsa əhəmiyyətli mədəniyyət mərkəzinə çevrildi.XVII əsrin sonlarına doğru, serblərin xristianların tərəfində iştirak etdiyi Vyananın ikinci mühasirəsindən sonra, Osmanlı-Müqəddəs İttifaq müharibəsində monastıra yenidən ziyan dəydi. Türklər qurğuşun xaçı götürdülər kilsədə gizlədilən xəzinə ilə birlikdə döşəmə plitələrini çıxardılar.

Tikili İkinci Dünya müharibəsindən sonra rahibələr tərəfindən yeniləndi və o zamandan bəri monastır kimi xidmət edir. Bu gün monastırda ikona boyama, kənd təsərüffatı, tikiş və digər monastir itaətkarlıqlarında fəal olan 24 bacı var.

1999-cu ildə monastır NATO təyyarələri tərəfindən iki dəfə bombalandı. Kosovo müharibəsindən (1998–1999) sonra  yepiskop rəsmi iqamətgahı Prizrendən bu monastıra köçürmüş və o zamandan bəri monastır nəyin ki, ən vacib kilsə, həm də Serb cəmiyyətinin Kosovadakı milli və siyasi mərkəzi olmuşdur. 

Monastır 1990-cı ildə "müstəsna əhəmiyyətə malik mədəniyyət abidəsi" elan edilmiş və 13 iyul 2006-cı ildə "Kosovodakı Orta Əsr Abidələri" adı ilə UNESCO-nun Ümumdünya irsi və həmçinin, Təhlükədə olan Ümumdünya irsi siyahısına daxil edilmişdir.
## Qalereya

Fayl:Monastery of Gračanica 1913.jpg|*"* Qraçanitsa", *"Autochrome"*, Auquste Leon, 1913.
Fayl:Gračanica - Flickr - quinn.anya.jpg|Monastır binası.
Fayl:Interieri i Manastirit të Graçanicës.jpg|Monastırın daxili
Fayl:Helen of Anjou and her son King Milutin, Gračanica.jpg|Rahibə olaraq Kraliça Helene d'Anyou və rahib kimi Milutinin təsvir edildiyi freska
Fayl:Simonida.jpg|Qraçanitsada kral Milutinin həyat yoldaşı kraliça Simonidanın freskası
Fayl:Gracanica 02.jpg|"Son Məhkəmə", təxm. 1321-ci il.
Fayl:Праведни Авраам и прaведни (покајани) разбојник у рају, живопис у светој обитељи Грачаница, Србија.jpg|İbrahim cənnətdə


## İstinadlar